ສະຫະລັດ ຈະຟ້ອງຈີນ ຕໍ່ອົງການ ການຄ້າໂລກ
ສະຫະລັດຈະຍື່ນຟ້ອງຈີນ ຕໍ່ WTO ກ່ຽວກັບ ບັນຫາຂັດແຍ່ງເລື່ອ​ງ ຈີນຈໍາກັດ​ການ​ສົ່ງອອກ ​​​ອັນ​ທີ່​ເອີ້ນ​ວ່າ ​ແຮ່​ທາດ​​ທີ່ຫາ​ຍາກຂອງ​ໂລກ​.
ບັນດາເຈົ້າໜ້າທີ່ລັດຖະບານທ່ານໂອບາມາ ກ່າວວ່າ ສະຫະລັດຈະຍື່ນຄໍາຮ້ອງ ທຳການ ຟ້ອງໃນກໍລະນີໃໝ່ດ້ານການຄ້າຕໍ່ຈີນ ທີ່ຈໍາກັດການສົ່ງອອກໃນອັນທີ່ເອີ້ນວ່າ ແຮ່ທາດທີ່ ຫາຍາກຂອງໂລກນັ້ນ ບັນດາເຈົ້າໜ້າທີ່ເຫລົ່ານີ້ກ່າວວ່າ ປະທານາທິບໍດີບາຣັກ ໂອບາມາ ຈະປະກາດເລື້ອງນີ້ ໃຫ້ຊາບໃນວັນອັງຄານມື້ນີ້ວ່າ ສະຫະລັດ ພ້ອມດ້ວຍສະຫະພາບຢູໂຣບແລະຍີ່ປຸ່ນ ຈະ ຍື່ນສຳນວນຟ້ອງດັ່ງກ່າວຕໍ່ ອົງການການຄ້າໂລກ ຈີນເປັນປະເທດສົ່ງອອກແຮ່ທາດທີ່ ຫາຍາກລາຍໃຫຍ່ຂອງໂລກ ອັນປະກອບດ້ວຍ ແຮ່ທາດ 17 ຢ່າງທີ່ໃຊ້ສໍາລັບເຮັດຜະ ລິດຕະພັນເຕັກໂນໂລຈີຊັ້ນສູງ ທີ່ຮວມທັງ ພວກໂທລະພາບທີ່ມີຈໍໜ້າແບນ ເຮັດໝໍ້ໄຟ ລົດທີ່ໃຊ້ທັງນໍ້າມັນແລະໄຟຟ້າທີ່ເອີ້ນກັນວ່າ hybrid ແລະເຄື່ອງກັງຫັນລົມ ຈີນກ່າວວ່າ ຕົນຈໍາກັດການສົ່ງອອກສິນຄ້າປະເພດນີ້ ໃນຫວ່າງບໍ່ເທົ່າໃດປີຜ່ານມາເພື່ອ ຕອບສະໜອງຕໍ່ຄວາມຮຽກຮ້ອງຕ້ອງການຂອງໂຮງງານຂອງຕົນພາຍໃນປະເທດແລະ ເພື່ອຜ່ອນຄາຍຜົນກະທົບຕໍ່ສະພາບ ແວດລ້ອມຈາກການຂຸດຄົ້ນບໍ່ແຮ່ເກີນຂອບເຂດນັ້ນ ແຕ່ທ່ານ Patrick Chovanec ສາດສະດາຈານສອນທີ່ສະຖາບັນເສດຖະສາດແລະ ການບໍລິຫານງານຂອງມະຫາວິທະຍາໄລ Tsing-hua ໃນກຸງປັກກິ່ງກ່າວຕໍ່ວີໂອເອວ່າ ອົງການການຄ້າໂລກໄດ້ຕັດສິນຄັດຄ້ານຈີນແລ້ວໃນກໍລະນີຄ້າຍຄືກັນນີ້ ກຸງວໍຊິງຕັນກ່າວວ່າ ການຈໍາກັດທີ່ວ່ານີ້ ອໍານວຍໃຫ້ພວກບໍລິສັດຈີນໄດ້ປຽບຢ່າງບໍ່ຖືກ ຕ້ອງຊອບທໍາ ໂດຍຂຶ້ນຄ່າການຜະລິດສໍາລັບພວກບໍລິສັດຕ່າງຊາດ ແລະທ່ານ Chova nec ກ່າວວ່າ ກຸງປັກກິ່ງກໍາລັງພະຍາຍາມບີບບັງຄັບພວກໂຮງງານຜະຜິດເຄື່ອງເຕັກໂນ ໂລຈີຊັ້ນສູງໃຫ້ຍົກຍ້າຍການປະຕິບັດງານຂອງຕົນໄປຍັງຈີນ